Babelscape/SREDFM huggingface dataset:
Αριστερό Μπλοκ

Το Αριστερό Μπλοκ (πορτογαλικά: "Bloco de Esquerda", συντομογραφία B.E. ή O Bloco) είναι ένα πορτογαλικό αριστερό πολιτικό κόμμα, το οποίο ιδρύθηκε το 1999, ύστερα από τη συγχώνευση των κομμάτων Λαϊκή Δημοκρατική Ένωση, Επαναστατικό Σοσιαλιστικό Κόμμα και Πολιτική XXI. 

Το κόμμα είναι το πέμπτο μεγαλύτερο της Συνέλευσης της Δημοκρατίας της Πορτογαλίας, έχοντας 8 από τις συνολικά 230 έδρες του κοινοβουλίου. Επίσης, έχει προτείνει τον πρώτο νόμο περί ενδοοικογενειακής βίας της Πορτογαλίας, η ψήφιση του οποίου στηρίχθηκε από το Πορτογαλικό Κομμουνιστικό Κόμμα και από το Σοσιαλιστικό Κόμμα, ενώ υποστηρίζει διάφορους νόμους περί πολιτικών δικαιωμάτων όπως η προστασία των πολιτών από κάθε μορφής διακρίσεων, τη στήριξη του γάμου ομοφυλοφίλων, η προστασία των δικαιωμάτων των εργαζομένων και την αντίθεση στις ταυρομαχίες.

Το κόμμα είναι ιδρυτικό μέλος του Κόμματος της Ευρωπαϊκής Αριστεράς και της Ευρωπαϊκής Αντικαπιταλιστικής Αριστεράς, ενώ σημαντικοί πολιτικοί του κόμματος είναι οι Φερνάντο Ρόσας, Φρανσίσκο Λουσά και Μιγκέλ Πόρτας (αδερφός του ηγέτη του Λαϊκού Κόμματος Πάουλο Πόρτας).
Γενική Διάσκεψη Μέτρων και Σταθμών

Η Γενική Διάσκεψη Μέτρων και Σταθμών (γαλλικά: Conférence Générale des Poids et Mesures, CGPM) (αγγλικά: General Conference on Weights and Measures, GCWM) είναι το κεντρικό όργανο τριών διακυβερνητικών οργανισμών που ιδρύθηκαν το 1875 σύμφωνα με τις αποφάσεις της τότε Διάσκεψης Μέτρων (Γαλλικά: Convention du Mètre) για να καλύψουν τα ενδιαφέροντα των κρατών-μελών. Τα κράτη-μέλη που υπέγραψαν τότε ήταν: Αργεντινή, Αυστροουγγαρία, Βέλγιο, Βενεζουέλα, Βραζιλία, Γαλλία, Γερμανική αυτοκρατορία, Δανία, Ελβετία, Ηνωμένες Πολιτείες, Ισπανία, Ιταλία, Οθωμανική αυτοκρατορία, Περού, Πορτογαλία, Ρωσία, Σουηδία και Νορβηγία. Η διάσκεψη, που ίδρυσε και άλλα δυο σώματα, την Διεθνή Επιτροπή Μέτρων και Σταθμών (αγγλικά: International Committee for Weights and Measures - ICWM) (γαλλικά: Comité International des Poids et Mesures - CIPM) και το Διεθνές Γραφείο Μέτρων και Σταθμών (αγγλικά: International Bureau of Weights and Measures - IBWM) (γαλλικά: Bureau International des Poids et Mesures - BIPM), είχε σκοπό να συντονίσει τη διεθνή μετρολογία και να οργανώσει την ανάπτυξη του μετρικού συστήματος (metric system).

Η Διάσκεψη συγκαλείται στη Σεβρ (Sèvres, νοτιοδυτικό προάστιο του Παρισιού) κάθε 4 ως έξι χρόνια. Αρχικά ασχολήθηκε μόνο με το χιλιόγραμμο (kg), το μέτρο (m) και τις υποδιαιρέσεις τους, αλλά το 1921 ο σκοπός της Διάσκεψης επεκτάθηκε για να συμπεριλάβει όλες τις φυσικές μετρήσεις και επομένως όλες τις όψεις ενός μετρικού συστήματος. Το 1960 η 11η Γενική Διάσκεψη Μέτρων και Σταθμών αποδέχτηκε το Διεθνές Σύστημα Μονάδων (γαλλικά: Système International d'Unités), (αγγλικά: International System of Units) που σήμερα είναι γνωστό σαν "'SI'".

Μέχρι τον Αύγουστο του 2013, τα κράτη-μέλη είχαν φτάσει τα 55 και άλλα 38 κράτη είχαν γίνει δεκτά σαν "συνεργαζόμενα".
Επίθεση στη Φλαμάντα

Η Επίθεση στη Φλαμάντα έλαβε χώρα από τις 29 Σεπτεμβρίου μέχρι τις 5 Οκτωβρίου 1916 στο πλαίσιο του Πρώτου Παγκοσμίου Πολέμου. Κατά τη διάρκεια της μάχης, η 2η Ρουμανική Στρατιά προσπάθησε να διασχίσει τον Δούναβη και να σταματήσει την επίθεση του Άουγκουστ φον Μάκενσεν προς τα νότια. Η μάχη έληξε με τακτική νίκη των Κεντρικών Δυνάμεων.
Θεοντόρα Γκρις

Η Θεοντόρα Γκρις ("Theodora Greece"), - Θεοδώρα Πριγκίπισσα των Ελλήνων - είναι η νεότερη κόρη και το τέταρτο παιδί του Βασιλιά Κωνσταντίνου Β΄και της συζύγου του Άννας-Μαρίας.

Τη Θεοδώρα βάπτισαν: η Βασίλισσα Ελισάβετ Β΄ του Ηνωμένου Βασιλείου, ο Βασιλιάς Μιχαήλ της Ρουμανίας, η Βασίλισσα Μαργαρίτα Β΄ της Δανίας και ο Πρίγκιπας Αλέξανδρος της Γιουγκοσλαβίας. Εκείνη με τη σειρά της έχει βαπτίσει το τρίτο παιδί του πρίγκιπα Παύλου της Ελλάδας, τον Αχιλλέα-Ανδρέα.

Την αρχική της εκπαίδευση, η Θεοδώρα, τη δέχτηκε στο Λονδίνο, ενώ ακολούθησαν σπουδές στην Αυστραλία και τις Ηνωμένες Πολιτείες. Το 2006 απέκτησε Μπάτσελορ στις Θεατρικές Τέχνες του Πανεπιστημίου Μπράουν στο Ρόουντ Άιλαντ. Ενώ συνέχισε σπουδές και έπειτα. 

Τον Απρίλιο του 2010, η Θεοδώρα, μετακόμισε στο Λος Άντζελες για κινηματογραφική καριέρα. Με το όνομα "Θεοντόρα Γκρις "ξεκίνησε να συμμετέχει σε μικρούς ρόλους, ενώ από το 2011 είναι μία εκ των πρωταγωνιστών του σίριαλ Τόλμη και Γοητεία.
BBC Two Ουαλία

Το BBC Two Ουαλία είναι τηλεοπτικός σταθμός του BBC Ουαλίας, ο οποίος εκπέμπει στην Ουαλία. Ο σταθμός εκπέμπει από το Ραδιομέγαρο του BBC Ουαλίας στο Κάρντιφ.

Από τις 5 Νοεμβρίου του 2001 μέχρι τις 2 Ιανουαρίου του 2009 το BBC Two Wales εξέπεμπε στην αναλογική τηλεόραση. Στη ψηφιακή τηλεόραση ο σταθμός μοιραζόνταν μία συχνότητα με το BBC 2W με αποτέλεσμα το BBC Two Ουαλία να εκπέμπει ψηφιακά μόνο τις ώρες που το BBC 2W ήταν κλειστό. Το BBC 2W ήταν συνεργαζόμενο κανάλι με το BBC Two Ουαλία, αλλά έκλεισε όταν σταμάτησε η αναλογική εκπομπή στο Ηνωμένο Βασίλειο.
Υπόθεση Ρίμαν

Στα μαθηματικά η Υπόθεση Ρίμαν, η οποία εισήχθη από τον , είναι η εικασία, πως οι μη τετριμμένες ρίζες της συνάρτησης ζήτα του Ρίμαν, έχουν όλες πραγματικό μέρος 1/2. Η ίδια ονομασία χρησιμοποιείται για σχετικά θέματα, όπως η Υπόθεση Ρίμαν για καμπύλες σε πεπερασμένα πεδία.

Η υπόθεση Ρίμαν συνεπάγεται αποτελέσματα για την κατανομή των πρώτων αριθμών. Συμπεριλαμβανομένων κατάλληλων γενικεύσεων, θεωρείται από κάποιους μαθηματικούς, ως το σημαντικότερο άλυτο πρόβλημα των θεωρητικών μαθηματικών. Η υπόθεση Ρίμαν, μαζί με την Εικασία του Γκόλντμπαχ, αποτελεί μέρος του ογδόου προβλήματος του Χίλμπερτ στον κατάλογο του Ντάβιντ Χίλμπερτ των 23 άλυτων προβλημάτων. Αποτελεί επίσης ένα από τα προβλήματα της χιλιετίας του Clay Mathematics Institute.

Η συνάρτηση ζήτα του Ρίμαν ζ("s") είναι μια συνάρτηση της οποίας το όρισμα "s" μπορεί να είναι οποιοσδήποτε μιγαδικός αριθμός εκτός του 1, και της οποίας οι τιμές είναι επίσης μιγαδικοί. Έχει ρίζες τους αρνητικούς άρτιους αριθμούς; για τους οποίους ζ("s") = 0, όταν το "s" είναι ένας από τους -2, -4, -6, ... Αυτές ονομάζονται τετριμμένες ρίζες. Ωστόσο, ακόμη και οι αρνητικοί άρτιοι ακέραιοι δεν είναι οι μόνες τιμές για τις οποίες η συνάρτηση ζήτα είναι μηδέν. Οι άλλες ονομάζονται "μη-τετριμμένες ρίζες". Η υπόθεση Ρίμαν αναφέρεται για τις θέσεις αυτών των μη τετριμμένων ριζών, και δηλώνει ότι:

:Το πραγματικό μέρος κάθε μη τετριμμένης ρίζας της συνάρτησης ζήτα είναι .

Έτσι, εάν η υπόθεση είναι σωστή, όλες οι μη τετριμμένες ρίζες βρίσκονται στην κρίσιμη γραμμή που αποτελείται από τους μιγαδικούς αριθμούς + "it", όπου "t" είναι ένας πραγματικός αριθμός και "i" είναι η φανταστική μονάδα.

Υπάρχουν αρκετά μη τεχνικά βιβλία για την υπόθεση Ρίμαν, όπως , , ,
.Τα βιβλία , , και δίνουν μαθηματικές εισαγωγές, καθώς , και είναι προηγμένες μονογραφίες.
Μάρκος Κλαύδιος Μάρκελλος

Ο Μάρκος Κλαύδιος Μάρκελλος ("Marcus Claudius Marcellus", 268 π.Χ. - 208 π.Χ.), πέντε φορές εκλεγμένος ως ύπατος της Ρωμαϊκής Δημοκρατίας, ήταν σημαντικός Ρωμαίος στρατιωτικός ηγέτης κατά τη διάρκεια του Γαλατικού Πολέμου του 225 π.Χ. και το Β΄ Καρχηδονιακού Πολέμου. Ο Μάρκελλος κέρδισε το πιο διάσημο τρόπαιο που ένας Ρωμαίος στρατηγός θα μπορούσε να κερδίσει, το spolia opima, για τη δολοφονία του Γαλάτη στρατιωτικού ηγέτη και βασιλιά Βιριδόμαρου σε σώμα με σώμα μάχη το 222 π.Χ. στη μάχη του Κλαστίντιουμ. Επιπλέον, είναι γνωστός για την κατάκτηση της οχυρωμένης πόλης των Συρακουσών σε μια παρατεταμένη πολιορκία κατά τη διάρκεια της οποίας δολοφονήθηκε από τους Ρωμαίους ο Αρχιμήδης, ο διάσημος εφευρέτης. Ο Μάρκελλος πήρε τα επιστημονικά όργανα του δολοφονημένου Αρχιμήδη, μεταξύ των οποίων δυο αυτόματες μηχανικές ουράνιας σφαίρες - πλανητάρια, όμοια με τον φημισμένο Μηχανισμό των Αντικυθήρων. Ο Μάρκελλος πήρε την μια αυτόματη ουράνια σφαίρα στο σπίτι του και την άλλη δώρισε στον ναό της Αρετής στη Ρώμη. Ο Μάρκος Κλαύδιος Μάρκελλος πέθανε σε μάχη το 208 π.Χ., αφήνοντας πίσω του μια κληρονομιά στρατιωτικών κατακτήσεων και τον αναζωογονημένη ρωμαϊκό μύθο του opima spolia.
Ηλίας Λιούγκος

Ο Ηλίας Λιούγκος (7 Απριλίου 1956) είναι Έλληνας τραγουδοποιός.
Προτρυγετήρ

Προτρυγετήρ είναι το παραδοσιακό ιδιαίτερο όνομα του αστέρα ε (έψιλον) του αστερισμού Παρθένος, του ε Vir. Το φαινόμενο μέγεθος του Προτρυγετήρος είναι +2.8, κάτι που το καθιστά τον τρίτο φωτεινότερο αστέρα της Παρθένου. Είναι επίσης ο βορειότερος από όλους τους φωτεινούς αστέρες του αστερισμού, αυτούς που συμβολίζονται με μικρό γράμμα του ελληνικού αλφαβήτου (ονομασία Bayer). Είναι ορατός με γυμνό μάτι από όλη την Ελλάδα τις ανοιξιάτικες νύχτες.
Νίκος Καθαροσπόρης

Ο Νίκος Καθαροσπόρης (17 Ιανουαρίου 1916 - Παρίσι, Μάρτιος 1974) ήταν Έλληνας πολιτικός και βουλευτής της Αριστεράς.
BBC Choice Βόρεια Ιρλανδία

Το BBC Choice Βόρεια Ιρλανδία ήταν τηλεοπτικός σταθμός του BBC Northern Ireland, ο οποίος εξέπεμπε στη Βόρεια Ιρλανδία. Ο σταθμός ανήκε στο τηλεοπτικό δίκτυο του BBC Choice, το οποίο ήταν τηλεοπτικό κανάλι του BBC και έκλεισε στις 3 Φεβρουαρίου 2003. Ο σταθμός ξεκίνησε να εκπέμπει το 1998 και αντικατέστησε το τηλεοπτικό κανάλι BBC Choice στην περιοχή της Βόρειας Ιρλανδίας.

Το πρόγραμμα του σταθμού ήταν κυρίως αναμετάδοση του BBC Choice. Ο σταθμός είχε καθημερινά ένα δίωρο πρόγραμμα δικής του παραγωγής. Το πρόγραμμα αυτό έκπεμπε συνήθως από τις 22:00 μέχρι τα μεσάνυχτα.

Ο σταθμός εξέπεμπε επίγεια και δορυφορικά στη Βόρεια Ιρλανδία. Στο υπόλοιπο Ηνωμένο Βασίλειο, ο σταθμός εξέπεμπε μόνο μέσω δορυφόρου.
Volvo 850

Το Volvo 850 ήταν ένα μεσαίο πολυτελές οικογενειακό αυτοκίνητο της κατηγορίας D, που κατασκευάστηκε από τη σουηδική αυτοκινητοβιομηχανία Volvo, από τον Ιούνιο του 1991 έως τον Δεκέμβριο του 1996. Το μοντέλο διατέθηκε ως 4-πορτο σεντάν 3 όγκων και (από τον Φεβρουάριο του 1993) ως 5-πορτο station wagon, και αποκλειστικά με 5-κύλινδρους σε σειρά κινητήρες, όλοι με εγκάρσια τοποθέτηση.

Αντικατέστησε το Volvo 240 και αντικαταστάθηκε τον Νοέμβριο του 1996, για τη σεζόν (model year) του 1997, από τα Volvo S70 και Volvo V70, αν και στις Ηνωμένες Πολιτείες τα τελευταία αντίτυπα του 850 πωλήθηκαν ως μοντέλα 1997. Τα Volvo S70 και V70 ήταν ουσιαστικά ένας έντονος εκσυγχρονισμός της αισθητικής των 850 sedan και 850 station wagon, αντίστοιχα, με εμφανή βελτίωση της αεροδυναμικής τους, μαζί και με αναβαθμίσεις στον εξοπλισμό. Συνολικά κατασκευάστηκαν 716.903 αντίτυπα σειράς 850, από τα οποία τα 390.727 ήταν σεντάν και τα 326.703 ήταν station wagon. Μάλιστα στα μέσα της δεκαετίας του 1990 ήταν το πρώτο σε πωλήσεις διεθνώς μοντέλο της Volvo, επιτυγχάνοντας μεγάλη απήχηση παγκοσμίως, ακόμα και σε πολλά δεξιοτίμονα κράτη, όπως σε αυτά που αναφέρονται στις φωτογραφίες των δεξιοτίμονων αυτοκινήτων της διπλανής λεζάντας.
Jack Ruby

thumb|240px|"Η στιγμή της δολοφονίας του Όσβαλντ από τον Ρούμπι"
Jack Ruby είναι ο τίτλος του τραγουδιού του χαρντ ροκ συγκροτήματος Deep Purple, το οποίο αποτέλεσε το έβδομο κομμάτι του άλμπουμ "Abandon" που κυκλοφόρησε στις 2 Ιουνίου 1998. Αναφέρεται σε πραγματικά γεγονότα με πρωταγωνιστή τον Τζακ Ρούμπι, ο οποίος δολοφόνησε τον Λι Χάρβεϊ Όσβαλντ, εκτελεστή του τότε προέδρου των ΗΠΑ, Τζ.Φ. Κένεντι.
Επίθεση στο Προυνάρου

Η Επίθεση στο Προυνάρου (ρουμανικά: Şarja de la Prunaru) ήταν πολεμικό επεισόδιο στα πλαίσια της ρουμανικής εκστρατείας του Πρώτου Παγκοσμίου Πολέμου που έλαβε χώρα στις 28 Νοεμβρίου (15 Νοεμβρίου με το παλιό ημερολόγιο) στο χωριό Προυνάρου και αποτέλεσε μέρος της μάχης του Βουκουρεστίου.
Αντρέι Κίσκα

Ο Αντρέι Κίσκα (Andrej Kiska, 2 Φεβρουαρίου 1963-) είναι βιομήχανος και πολιτικός, Πρόεδρος της Σλοβακίας από το 2014 ως το 2019. Ήταν υποψήφιος στις προεδρικές εκλογές που διεξήχθησαν το 2014 ως ανεξάρτητος.
Backtracks

Backtracks είναι ο τίτλος της συλλογής τριών CD και δύο DVD του Αυστραλιανού Hard Rock συγκροτήματος AC/DC, η οποία κυκλοφόρησε στις 10 Νοεμβρίου του 2009. Η ειδική έκδοση της συλλογής περιλαμβάνει και έναν δίσκο βινυλίου όπως και ένα βιβλίο 164 σελίδων.

Το "Backtracks" έγινε χρυσό στην Αυστραλία και ανέβηκε στο γερμανικό Top-10.
Σοφιάν Φεγκουλί

O Σοφιάν Φεγκουλί (Αραβικά: سفيان فيغولي) (στις 26 Δεκεμβρίου 1989, Λεβαλουά-Περέ) είναι ένας Γαλλοαλγερινός επαγγελματίας ποδοσφαιριστής που αγωνίζεται στη Βαλένθια και την Εθνική Αλγερίας. Παίζει στο κέντρο στο δεξί άκρο ή και ως μεσοεπιθετικός και διακρίνεται περισσότερο για το δημιουργικό του παιχνίδι παρά για την ευχέρεια του στο σκοράρισμα.
Marie N

Η Μαρίγια Ναούμοβα ("Marija Naumova", 23 Ιουνίου 1973), γνωστή και ως "Marie N", είναι Λετονή τραγουδίστρια, η οποία κέρδισε το διαγωνισμό τραγουδιού της Eurovision το 2002 εκπροσωπώντας τη χώρα της με το τραγούδι "I wanna". Τραγουδά από ποπ μέχρι και τζαζ και έχει πει τραγούδια της εκτός από τα λετονικά στα γαλλικά, αγγλικά, ρωσικά και πορτογαλικά.
Πέταρ Στάμπολιτς

Ο Πέταρ Στάμπολιτς ("σερβικά : Петар Стамболић") (Μπρέσοβα 12 Ιουλίου 1912 - Βελιγράδι 21 Σεπτεμβρίου 2007) ήταν Σερβικής καταγωγής πολιτικός, κουμουνιστής, της Σερβίας και της Γιουγκοσλαβίας. Συμμετέχων της εθνικής απελευθέρωσης κατά τον Β΄ παγκόσμιο πόλεμο, ήρωας της σοσιαλιστικής εργασίας και εθνικός ήρωας της Γιουγκοσλαβίας . Κατά την περίοδο από το 1963 μέχρι το 1967 υπηρέτησε ως πρόεδρος του ομοσπονδιακού εκτελεστικού συμβουλίου, και από το 1982 μέχρι το 1983 πρόεδρος της ομοσπονδιακής Γιουγκοσλαβίας.
Μάχη του Μοναστηρίου (1917)

Η Μάχη του Μοναστηρίου (1917) ήταν μια αποτυχημένη γαλλική επίθεση κατά των βουλγαρογερμανικών οχυρώσεων στα βόρεια και στα δυτικά της πόλης του Μοναστηρίου που έλαβε χώρα από τις 12 Μαρτίου μέχρι τις 26 Μαΐου 1917 στα πλαίσια του Μακεδονικού Μετώπου του Πρώτου Παγκοσμίου Πολέμου.

Στη γαλλική ιστοριογραφία, η μάχη είναι γνωστή και ως μάχη του Λόφου 1248 (γαλλικά "Bataille de la cote 1248") ή μάχη του Περιστερίου (γαλλικά "Bataille de Pelister"). Στη βουλγαρική ιστοριογραφία, η μάχη είναι γνωστή και ως μάχη της Τσέρνεβα Στένα (ή Τσρβενα Στένα). Τέλος, αρκετοί αναφέρονται στη μάχη στο Μοναστήρι ως μάχη της λίμνης Πρέσπα.
Φρέναρος FC 2000

Το Φρέναρος FC 2000 είναι κυπριακή ποδοσφαιρική ομάδα με έδρα το Φρέναρος της επαρχίας Αμμοχώστου. Η ομάδα ιδρύθηκε το 2000. Χρώματα της ομάδας είναι το γκρίζο, το κίτρινο και το άσπρο. Έδρα της ομάδας είναι το Κοινοτικό Στάδιο Φρενάρους.
Μάχη του Τουτρακάν

Η Μάχη του Τουτρακάν (βουλγαρικά "Битка при Тутракан" ή "Тутраканска епопея") ήταν η πρώτη επίθεση των Κεντρικών Δυνάμεων στα πλαίσια της ρουμανικής εκστρατείας του Πρώτου Παγκοσμίου Πολέμου. Η μάχη διήρκησε για 5 μέρες και έληξε με την κατάληψη του οχυρού Τουτρακάν (ή Τουρτουκαία στα ρουμάνικα) και την παράδοση των Ρουμάνων υπερασπιστών του.
Γεράρδος Μερκάτορ

Ο Γεράρδος Μερκάτορ ("Gerardus Mercator", 5 Μαρτίου 1512 - 2 Δεκεμβρίου 1594) ήταν Φλαμανδός χαρτογράφος, γεωγράφος και κοσμογράφος. Ήταν διάσημος για τη δημιουργία του παγκόσμιου χάρτη το 1569, που βασίστηκε σε μία νέα προβολή που παρουσίαζε ναυτικές σταθερές πορείες (λοξοδρομίες) ως ευθείες γραμμές -μία καινοτομία που εξακολουθεί να χρησιμοποιείται σε ναυτικούς χάρτες.

Ο Μερκάτορ υπήρξε επίσης ο πρώτος που χρησιμοποίησε τη λέξη «Άτλας» για την περιγραφή συλλογών χαρτών.
Γιώργος Καρασμάνης

Ο Γιώργος Καρασμάνης είναι Έλληνας οικονομολόγος, πολιτικός, βουλευτής Πέλλας με τη Νέα Δημοκρατία και πρώην υπουργός Αγροτικής Ανάπτυξης και Τροφίμων της Ελλάδας.
Τσικ Τσέρτσχιλ

Ο Τσικ Τσέρτσχιλ (αγγλ. "Chick Churchill", γενν. 2 Ιανουαρίου 1946) είναι Άγγλος πιανίστας και κιμπορντίστας γνωστός ως μέλος του ροκ συγκροτήματος Ten Years After.
Νικόλαος Μπουρναζάκης

Ο Νικόλαος Μπουρναζάκης (πέθανε στις 10 Ιανουαρίου 2012) ήταν Έλληνας γεωπόνος. Υπηρέτησε ως Νομάρχης Λασιθίου το 1989.
Μπογκολιούμπ Κουγουντζίτς

Ο Μπογκολιούμπ Κουγουντζίτς ("σερβικά : Богољуб Кујунџић") (Λίβνο, Βασίλειο της Σερβίας, το 1887. - Κίτζμπουχελ Αυστρία, 1949), ήταν Σέρβος πολιτικός του βασιλείου της Σερβίας και της Γιουγκοσλαβίας. 

Γεννήθηκε σε πλούσια οικογένεια εμπόρων της Σερβίας που έπαιξαν σημαντικό ρόλο στην κοινωνική και πολιτική ζωή της Λίβνο. Ο πατέρας του, Κόστα ως Διευθυντής τού Σερβικού Ορθόδοξου σχολείου διαχειρίστηκε την κατασκευή του νέου σχολικού κτιρίου το οποίο διατηρείτε και σήμερα.

Ο Κουγουντζίτς πήγε γυμνάσιο στο Κάρλοβιτς, σπούδασε νομική στο Ζάγκρεμπ και την Βιέννη. Διετέλεσε γραμματέας του συλλόγου των Σέρβων φοιτητών της Βιέννης "Zora". Στο Ζάγκρεμπ ήταν αντιπρόεδρος της «Κοινωνίας της Σερβίας για την ακαδημαϊκή βοήθεια προς τους νέους." Κατά τη διάρκεια του Α΄ παγκοσμίου πολέμου, δραπέτευσε από τον Αυστροουγγρικό στρατό με ένα απόσπασμα Σέρβων στην Ρωσία. Κατά την επιστροφή του στην Σερβία, διορίστηκε στο 18ο σύνταγμα του Σερβικού στρατού με το οποίο συμμετείχε σε πολλές μάχες. Πληγώθηκε στις μάχες γύρω από την Gnjilane και του έμεινε μόνιμη αναπηρία.

Αργότερα έγινε διπλωμάτης και υπηρέτησε στην πρεσβεία του Βασιλείου της Σερβίας στην Ρώμη, στην Πάδοβα ως εκπρόσωπος της σερβικής κυβέρνησης και της γιουγκοσλαβικής επιτροπής εκδίδεται την εφημερίδα "Γιουγκοσλαβία".

Το 1925 εξελέγη βουλευτής στην περιοχή του Τράβνικ όπου εκπροσωπεί στην βουλή τις περιοχές του Λίβνο και του Γκλάμοτς. Την ίδια χρονιά διορίστηκε βοηθός υπουργός δασών και ορυχείων στην κυβέρνηση του Βασιλείου της Γιουγκοσλαβίας. Τρία χρόνια αργότερα έγινε υπουργός ταχυδρομείων, τηλεγραφίας και τηλεφωνίας. Από το 1937 υπηρέτησε ως υπουργός δασών και ορυχείων, και υπουργός Παιδείας στις κυβερνήσεις του Βασιλείου της Γιουγκοσλαβίας .

Κατά τη διάρκεια της κατοχής της Γιουγκοσλαβίας στον Β΄παγκόσμιο πόλεμο ήταν υπουργός άνευ χαρτοφυλακίου ως μέλος της κυβέρνησης εθνικής σωτηρίας Μίλαν Νέντιτς .
Γιάννης Μαλούχος

Ο Γιάννης Μαλούχος (Δημητσάνα 1932 - ) είναι Έλληνας ηθοποιός.
NGC 457

Το NGC 457 είναι ένα ανοικτό σμήνος αστέρων στον αστερισμό Κασσιόπη. Είναι γνωστό στους ερασιτέχνες αστρονόμους και ως «Σμήνος της Κουκουβάγιας», «Σμήνος του E.T.» (εξαιτίας της υποτιθέμενης ομοιότητάς του με τον ήρωα της ταινίας "Ε.Τ. ο Εξωγήινος" του 1982), «Σμήνος του σκι» ή Caldwell 13.

Ανακαλύφθηκε από τον Ουίλιαμ Χέρσελ το 1787, και απέχει πάνω από 7900 έτη φωτός από τη Γη. Η ηλικία του εκτιμάται σε 21 εκατομμύρια γήινα έτη. Δύο φωτεινοί αστέρες, ο 5ου μεγέθους φ¹ Κασσιόπης και ο 7ου μεγέθους φ² Κασσιόπης, οδήγησαν στην ονομασία «Σμήνος της Κουκουβάγιας», καθώς μπορεί να τους φαντασθεί κάποιος ως μάτια κουκουβάγιας. Το σμήνος διαθέτει περί τους 150 αστέρες με μεγέθη από 12 έως 15.
Αθηναίων Πολιτεία

Η Αθηναίων Πολιτεία (λατινικά: Athenesium Respublica) είναι η μόνη διασωθείσα πραγματεία του Αριστοτέλη περί πολιτειών, ανάμεσα στις 158 που είχε μελετήσει, κατά τον Διογένη Λαέρτιο. Ο μοναδικός πάπυρος βρέθηκε σε τέσσερις κυλίνδρους στη περιοχή της Ερμούπολης της Άνω Αιγύπτου το 1879 και δημοσιεύτηκε το 1881 στο Βερολίνο. Τον Ιανουάριο του 1891 πραγματοποιήθηκε και η πρώτη έκδοση από τον Φρέντερικ Κένυον.
The Piper at the Gates of Dawn

To The Piper at the Gates of Dawn είναι το πρώτο στούντιο άλμπουμ του βρετανικού συγκροτήματος Pink Floyd, το οποίο κυκλοφόρησε στις 5 Αυγούστου 1967. Ο τίτλος του άλμπουμ προέρχεται από το έβδομο κεφάλαιο του βιβλίου "Ο Άνεμος στις Ιτιές" του Κένεθ Γκράχαμ και είναι ο μοναδικός δίσκος των Pink Floyd που πραγματοποιήθηκε με τον Σιντ Μπάρετ ως ηγετική μορφή του συγκροτήματος.
BBC Online

Το BBC Online (BBC Διαδικτυακά, παλαιότερα γνωστό ως BBCi) είναι το όνομα της ιστοσελίδας του BBC. Ο ιστότοπος είναι ο 4ος διασημότερος και δημοφιλής στο Ηνωμένο Βασίλειο και περιλαμβάνει υπηρεσίες, όπως το BBC iPlayer, το BBC News, το BBC Sport, το BBC Καιρός και το CBeebies.

Επιπλέον, η ιστοσελίδα έχει πληροφορίες για τα προγράμματα των τηλεοπτικών και των ραδιοφωνικών σταθμών από το 1994, και επίσημα από το Δεκέμβριο του 1997, όταν ξεκίνησε να λειτουργεί το BBC Online. Η διεύθυνση της ιστοσελίδας είχε καταχωρηθεί από το BBC από το 1991. Κατά τη διάρκεια της σύντομης ιστορίας της, τα ηλεκτρονικά σχέδια του BBC έχουν υποστεί παρενόχληση από τους εμπορικούς αντιπάλους της, γεγονός που οδήγησε σε διάφορες δημόσιες διαβουλεύσεις και κυβερνητικές αναθεωρήσεις για να διερευνήσουν τους ισχυρισμούς τους ότι η μεγάλη παρουσία και η δημόσια χρηματοδότησή τους στρεβλώνουν την αγορά του Ηνωμένου Βασιλείου.

Η ιστοσελίδα από το ξεκίνημά της, έχει αλλάξει πολλές ονομασίες. Αρχικά, πρωτολειτούργησε ως "BBC Online" αλλά στη συνέχεια μετονομάστηκε σε BBCi (το οποίο ήταν το εμπορικό σήμα για τις διαδραστικές τηλεοπτικές υπηρεσίες) πριν ονομαστεί στα σημερινά "bbc.co.uk" και "bbc.com". Το 2008 ξαναπήρε την τρέχουσα ονομασία ("BBC Online") με την υπηρεσία να χρησιμοποιεί το branding του BBC. Από το 2007, περιέχει πάνω από δύο εκατομμύρια σελίδες.

Στις 26 Φεβρουαρίου 2010, οι The Times ισχυρίστηκαν ότι ο Μαρκ Τόμσον, τότε γενικός διευθυντής του BBC πρότεινε να μειωθεί κατά 50% η διαδικτυακή διαπάνη, με το προσωπικό και τους προϋπολογισμούς του οργανισμού να μειώνονται κατά 25% με τους αντιπάλους να καταλαμβάνουν περισσότερο χώρο.

Στις 2 Μαρτίου του 2010, το BBC ανέφερε ότι θα μειώσει εκ νέου τις δαπάνες της ιστοσελίδας κατά 25% και θα κλείσει το BBC Radio 6 Music και το Asian Network. Ωστόσο, στις 24 Ιανουαρίου 2011, ανακοινώθηκαν οι περικοπές κατά 25% αφήνοντας έλλειμμα ύψους 34 εκατομμυρίων λιρών, με αποτέλεσμα το κλείσιμο των υπηρεσιών "BBC Switch" και "Blast", "6-0-6" και την πώληση του ιστοτόπου "h2g2" ο οποίος δημιουργήθηκε από τον Ντάγκλας Άνταμς.

260px|right|thumb|Το πρωτοσέλιδο της ιστοσελίδας του BBC
Μίρκο Μαριάνοβιτς

Ο Μίρκο Μαριάνοβιτς ("σερβικά : Мирко Марјановић") (Κνιν, Βασίλειο της Γιουγκοσλαβίας 27 Ιουλίου 1937 - Βελιγράδι, Σερβία και Μαυροβούνιο 21 Φεβρουαρίου 2006) ήταν πολιτικός, πρώην πρωθυπουργός της Σερβίας και στέλεχος του Σοσιαλιστικού κόμματος της Σερβίας.

Χρημάτισε πρωθυπουργός της Σερβίας από τις 18 Μαρτίου 1994 μέχρι τις 21 Οκτωβρίου 2000.
Παναγιώτης Ζάνος

Ο Παναγιώτης Δ. Ζάνος (1848-1908) ήταν Έλληνας θεατρικός συγγραφέας και, στον βαθμό που τα έργα του ήταν έμμετρα, δραματικός ποιητής. Διακρίθηκε κυρίως στην κωμωδία.

Γεννήθηκε στην Αθήνα και σπούδασε νομικά, ακολουθώντας αρχικώς σταδιοδρομία ως δικαστικός. Ωστόσο, νέος ακόμα έλαβε μέρος στον Βουτσιναίο Διαγωνισμό ποιήσεως με την κωμωδία του "Ο προσήλυτος" (1868) και το 1870 τιμήθηκε με έπαινο για την κωμωδία του "Μνηστήρες ποιηταί". Ακολούθησαν η "Ανδρογυναικομαχία", που παίχθηκε με επιτυχία στο Θέατρο Μπούκουρα, και το μονόπρακτο "Ανεψιά του θείου της", το οποίο σημείωσε μοναδική επιτυχία. Το 1889 και το 1891 βραβεύθηκαν στον Λασσάνειο Διαγωνισμό οι κωμωδίες του Ζάνου "Δημάρχου εκλογή" και "Η αλεπού". Εννέα από τα έργα του εκδόθηκαν σε τρεις τόμους υπό τον γενικό τίτλο "Π.Δ. Ζάνου θέατρον".

Ο Παναγιώτης Ζάνος απεβίωσε στην Αθήνα σε ηλικία 60 ετών.
Αλεξάντερ Στουμπ

Ο Αλεξάντερ Στουμπ (Cai-Göran Alexander Stubb, 1η Απριλίου 1968-) είναι πολιτικός από τη Φινλανδία και υπηρέτησε ως πρωθυπουργός της χώρας από τις 24 Ιουνίου 2014 ως το 2015. 

Πρόεδρος του Κόμματος Εθνικού Συνασπισμού από τις 14 Ιουνίου 2014, ο Στουμπ υπηρέτησε ως υπουργός Ευρωπαϊκών Θεμάτων και Διεθνούς Εμπορίου από το 2011 ως το 2014. Υπήρξε μέλος του Ευρωπαϊκού Κοινοβουλίου από το 2004 ως το 2008 και καθηγητής στο Κολέγιο της Ευρώπης . Στη συνέχεια έγινε υπουργός Εξωτερικών, το 2008.
Ομοσπονδιακή Πολιτεία της Νέας Ρωσίας

thumb|Περιοχές υπό τον έλεγχο της Νέας Ρωσίας (σκούρο πράσινο) και περιοχές στις οποίες έχει εδαφικές βλέψεις (ανοιχτό πράσινο).
Χάρτης με την περιοχή της [[Νέα Ρωσία|Νέας Ρωσίας]] στην τσαρική [[Ρωσία]] (1897).
Η Ομοσπονδιακή Πολιτεία της Νέας Ρωσίας (ρωσικά: Федеративное государство Новороссия) ή Νέα Ρωσία είναι ένα κράτος εν κράτει στο ανατολικό τμήμα της Ουκρανίας. Ανακηρύχθηκε στις 22 Μαΐου του 2014 και θεμελιώθηκε στις 24 Μαΐου του ίδιου έτους, όταν οι ρωσόφωνοι αρχηγοί της Λαϊκής Δημοκρατίας του Ντονέτσκ και της Λαϊκής Δημοκρατίας του Λουγκάνσκ υπέγραψαν σύμφωνο ένωσης των περιοχών τους. Η συνομοσπονδία αυτή των περιοχών είναι ανοιχτή και για άλλα πιθανά μέλη.
Τζιούρα Ντόκιτς

Ο Τζιούρα Ντόκιτς ("σερβικά : Ђура Докић") ( ? - Βελιγράδι 27 Νοεμβρίου 1944), ήταν Γιουγκοσλάβος, σερβικής καταγωγής, στρατιωτικός και πολιτικός. Ήταν υπουργός μεταφορών στην δοσίλογη Κυβέρνηση εθνικής σωτηρίας του Μίλαν Νέντιτς από το 1941 έως το 1944. 

Πήρε μέρος στον Α΄παγκόσμιο πόλεμο σαν συνταγματάρχης του 20ου συντάγματος πεζικού του βασιλείου της Σερβίας.

Το 1944 με την απελευθέρωση της Γιουγκοσλαβίας και την επικράτηση των κομμουνιστών του Τίτο, δικάστηκε και καταδικάστηκε σε θάνατο. Φυλακίστηκε σε νήσο του Δούναβη όπου εκτελέστηκε με τουφεκισμό και τάφηκε εκεί.
Μίλος Τρίβουνατς

Ο Μίλος Τρίβουνατς ("σερβικά : Милош Тривунац"), (Αλέκσινατς 16 Ιουλίου 1876 - Βελιγράδι Νοέμβριος 1944) ήταν Σέρβος φιλόλογος μεταφραστής και συγγραφέας, ιδρυτής και καθηγητής του τμήματος γερμανικής γλώσσας και λογοτεχνίας στο Πανεπιστήμιο του Βελιγραδίου. 

Είχε σπουδάσει στο Νις, το Βελιγράδι, το Μόναχο όπου το 1902 έγραψε διδακτορική διατριβή και την Λειψία. Δημοσίευσε μια σειρά από μελέτες στα γερμανικά και την σερβική γλώσσα.

Κατά τη διάρκεια του Β΄Παγκοσμίου Πολέμου, διετέλεσε Υπουργός Παιδείας στηκυβέρνηση εθνικής σωτηρίας από το 1941 έως το 1942. Μετά την απελευθέρωση του Βελιγραδίου εκτελέστηκε έως συνεργάτης των δυνάμεων κατοχής.
Τζονγκ Χόνγκ-γουον

Ο Τζονγκ Χόνγκ-γουον (Jung Hong-won, κορεατικά 정홍원, γεν. 9 Οκτωβρίου 1944 ) είναι πολιτικός από τη Νότια Κορέα, πρωθυπουργός της χώρας από τις 26 Φεβρουαρίου 2013. Ανακοίνωσε την παραίτησή του στις 27 Απριλίου 2014.
Ματαγάλπα

Η Ματαγάλπα (ισπανικά: "Matagalpa", ισπανική : [mataˈɣalpa]) είναι πόλη της Νικαράγουα, η πρωτεύουσα του διαμερίσματος Ματαγάλπα. Η πόλη έχει έναν πληθυσμό 109.100 κατ. (απογραφή 2005), ενώ ο πληθυσμός του διαμερίσματος είναι περισσότερο από 480.000. Η Ματαγάλπα είναι η έκτη μεγαλύτερη πόλη της Νικαράγουας και η πόλη είναι γνωστή ως το "Μαργαριτάρι του Βορρά" και η "Γη της αιώνιας άνοιξης".

Σύμφωνα με τον Χερόνιμο Πέρες, ένας ιστορικός που επισκέφθηκε την περιοχή το 1855-1856 το όνομα Ματαγάλπα σημαίνει Cabeza Principal (κύριο κεφάλι) ή Pueblo Grande (μεγάλη πόλη) από τις λέξεις της ινδιάνικης γλώσσας: Maika = Κεφάλι, Calpul = Πόλη. Αλλά, σύμφωνα με το γλωσσολόγο πατέρα Γκιγιέρμο Κιένε, ένας καθολικός ιερέας και ιεραπόστολος, η λέξη Ματαγάλπα προέρχεται από τη γλώσσα Σούμο και σημαίνει «Πάμε όπου οι βράχοι είναι».

Έχουν υπάρξει άλλες περιγραφές της λέξης Ματαγάλπα.

Η Ματαγάλπα ήταν μια υπάρχουσα ινδική πόλη όταν οι πρώτοι Ισπανοί ήρθαν στην περιοχή αυτή ως το 1528, κατά τη διάρκεια μιας προσπάθειας να βρει ένα πέρασμα νερού στη «βόρεια θάλασσα», η Καραϊβική. Η ισπανική αποίκιση της Νικαράγουας προήλθε από την κατεύθυνση του Ειρηνικού Ωκεανού, ο οποίος ονομάστηκε Νότια Θάλασσα από τους Ισπανούς.

Η Ματαγάλπα βρίσκεται στην ηπειρωτική χάσμα ανάμεσα στον Ειρηνικό Ωκεανό και την Καραϊβική Θάλασσα.
Δεύτερη Σύνοδος του Βατικανού

Η Δεύτερη Σύνοδος του Βατικανού (Λατινικά: "Concilium Oecumenicum Vaticanum Secundum" ή ανεπίσημα γνωστή ως Βατικανού Β΄) ασχολήθηκε με τις σχέσεις μεταξύ της Ρωμαιοκαθολικής Εκκλησίας και του σύγχρονου κόσμου. Ήταν η εικοστή πρώτη οικουμενική σύνοδος της Καθολικής Εκκλησίας και η δεύτερη που διεξάχθηκε στη Βασιλική του Αγίου Πέτρου στο Βατικανό. Η σύνοδος, μέσω της Αγίας Έδρας, επίσημα άνοιξε υπό το ποντιφικάτο του Πάπα Ιωάννη ΚΓ΄ στις 11 Οκτωβρίου 1962 και έκλεισε υπό τον Πάπα Παύλο ΣΤ΄ το 1965.
Το πρωί της 11ης Οκτωβρίου του 1962 περίπου 2.500 καρδινάλιοι και άλλοι εκκλησιαστικοί αξιωματούχοι ακολούθησαν τον φερόμενο πάνω σε φορητό θρόνο Πάπα Ιωάννη ΚΓ' στη Βασιλική του Αγίου Πέτρου, όπου άρχισε τις εργασίες της η 21η Οικουμενική Σύνοδος της Ρωμαιοκαθολικής Εκκλησίας, η 2η του Βατικανού. Εντός του Αγίου Πέτρου, εκτός από τους καθολικούς κληρικούς, βρέθηκαν και παρατηρητές άλλων Εκκλησιών. Απουσίαζαν οι Ορθόδοξες Εκκλησίες, πλην της Ρωσικής, η οποία συμφώνησε να στείλει παρατηρητές κατόπιν διαπραγμάτευσης Μόσχας-Βατικανού. Στην εναρκτήρια ομιλία του ο Πάπας τόνισε ότι κύριο αντικείμενο της Συνόδου είναι η διαφύλαξη των παρακαταθηκών του χριστιανικού δόγματος και η ενότητα των Εκκλησιών. Η πρώτη περίοδος της Συνόδου έληξε στις 8 Δεκεμβρίου του 1962 και ο Ιωάννης ΚΓ' συμπέρανε ότι οι αντίθετες απόψεις που διατυπώθηκαν έδειξαν ότι στην Εκκλησία υπάρχει κόσμος ελευθερίας. Στο περιθώριο της Συνόδου δεν έλειψαν και οι κατ' ιδίαν διαβουλεύσεις.

Στις 9 Σεπτεμβρίου του 1963, η Ιερά Σύνοδος της Εκκλησίας της Ελλάδος απέρριψε ομόφωνα την αποστολή παρατηρητών στην Οικουμενική Σύνοδο του Βατικανού. Επιπλέον, η Ιερά Σύνοδος ζήτησε από την ελληνική κυβέρνηση ματαίωση της Πανορθοδόξου Συνόδου της Ρόδου, που συγκάλεσε ο Οικουμενικός Πατριάρχης Αθηναγόρας, με κύριο θέμα την αποστολή παρατηρητών στο Βατικανό.
Οράγγης

Ο Οράγγης (αγγλικά: "Orange River", αφρικάανς: "Oranjerivier") είναι ο μακρύτερος ποταμός της Νότιας Αφρικής. Ο ποταμός πηγάζει στα Ντράκενσμπεργκ στο Λεσότο και ρέοντας προς τα δυτικά και εκβάλλει στον Ατλαντικό, διανύοντας περίπου 2.200 χιλιόμετα. Σχηματίζει τμήμα των διεθνών συνόρων ανάμεσα σε Νότια Αφρική και Ναμίμπια και ανάμεσα σε Νότια Αφρική και Λεσότο, καθώς και πολλά όρια επαρχιών εντός της Νότιας Αφρικής. Αν και, με την εξαίρεση του Άπινγκτον, δεν περνάει από μεγάλες πόλεις, ο Οράγγης έχει σημαντικό ρόλο στην οικονομία μέσω της παραγωγής υδροηλεκτρικής ενέργειας και της παροχής νερού για άρδευση.

Ο Οράγγης πηγάζει κοντά στο ανατολικό άκρο των υψίπεδων του Λεσότο, στα όρη Ντράγκενσμπεργκ, σε υψόμετρο 3.300 μέτρων και είναι γνωστός σε εκείνη την περιοχή ως Σινκού ή Σενκού. Το Λεσότο βρίσκεται ολόκληρο στη λεκάνη απορροής του Οράγγη. Στη συνέχεια ρέοντας νότια, εισέρχεται στην Νότια Αφρική και μετά δυτικά, σχηματίζοντας μια πλατιά κοιλάδα, με βάθος περίπου 300 μέτρα και πλάτος περίπου 50 χιλιόμετρα. Σχηματίζει τα όρια των επαρχιών του Ελεύθερου Κράτους και του Ανατολικού Ακρωτηρίου. Στη συνέχεια δέχεται τα νερά του Καλεντόν, λίγο πριν το φράγμα Γκάμπιερ. Μετά βρίσκεται στην πορεία του ποταμού ένα ακόμη φράγμα, το φράγμα Φάντερκλουφ. Στο δυτικό άκρο της επαρχίας του Ελεύθερου Κράτους δέχεται τα νερά του κύριου παραπόταμού του, του Βάαλ και εισέρχεται στην επαρχία του Βόρειου Ακρωτηρίου. Στην κοιλάδα του Βάαλ ζει περίπου ο μισός πληθυσμός της Νότιας Αφρικής. Στη συνέχεια, ο ποταμός ρέει δυτικά, διασχίζοντας ερημικές περιοχές νότια της ερήμου Καλαχάρι. Αφού περάσει το Κακάμα, ο Οράγγης σχηματίζει τους ύψους 56 μέτρων καταρράκτες Ογκράμπις. Από αυτό το σημείο και μετά, αρχίζει ο κατώτερος ρους του Οράγγη, όπου ο ποταμός διασχίζει ηφαιστειακά πετρώματα, που σχηματίζουν γκρεμούς μέχρι και 300 μέτρων στις όχθες του ποταμού. Στα τελευταία 550 χιλιόμετρα της διαδρομής του, ο Οράγγης αποτελεί το συνόρο ανάμεσα σε Νότια Αφρική και Ναμίμπια.
Παράδοξο του ενδιαφέροντος αριθμού

Το Παράδοξο του ενδιαφέροντος αριθμού είναι ένα ημι-χιουμοριστικό παράδοξο που προκύπτει από την προσπάθεια να κατατάξει φυσικούς αριθμούς ως "Ενδιαφέροντες" ή  "μη-ενδιαφεροντες". Το παράδοξο αναφέρει ότι όλοι οι φυσικοί αριθμοί έχουν ενδιαφέρον. Απόδειξη με βάση την αντίφαση:

* Εάν υπάρχει ένα μη-κενό σύνολο μη-ενδιαφέροντων φυσικών αριθμών, 
* Θα υπάρχει ο μικρότερος ενδιαφέρων αριθμός 
* Αλλά ο μικρότερος μη-ενδιαφέρων αριθμός είναι από μόνος του ενδιαφέρων, 

* Επειδή είναι ο μικρότερος ενδιαφέρων αριθμός, ...Δημιουργώντας έτσι μια αντίφαση.

Ο αριθμός 1729 έχει κληθεί ένα αριθμός ταξί, γιατί σε μια συζήτηση μεταξύ των μαθηματικών G. H. Hardy και Srinivasa Ramanujan για την κατάταξη των αριθμών σε Ενδιαφέροντες και Μη-Ενδιαφέροντες, ο Χάρντυ παρατήρησε ότι ο αριθμός 1729 που υπήρχε στο ταξί που πήραν σε κάποια πόλη, του φάνηκε μη-ενδιαφέρον αριθμός.Θυμάμαι μια φορά που πήγαινα να τον επισκεφτώ στο Πάτνεϊ επειδή ήταν άρρωστος. Είχα πάρει ένα ταξί με το νούμερο 1729 και σχολίασα πως ο αριθμός αυτός μου φαινόταν αρκετά βαρετός και πως ήλπιζα αυτό να μην αποτελούσε κάποιον άσχημο οιωνό. "Όχι", μου απάντησε "είναι ένας πολύ ενδιαφέρων αριθμός, είναι ο μικρότερος αριθμός που μπορεί να εκφραστεί ως το άθροισμα δύο κύβων με δύο διαφορετικούς τρόπους.
Παρκ Γκουν-χιέ

Η Παρκ Γκουν-χιέ ή Παρκ Γκέουν-χε (κορεατικά: "박근혜", προφορά pak.k͈ɯnh(j)e, 2 Φεβρουαρίου 1952-) είναι πολιτικός από τη Νότια Κορέα και η 11η πρόεδρος της χώρας της από τις 25 Φεβρουαρίου 2013 ως τις 10 Μαρτίου 2017. Ήταν πρόεδρος του Κόμματος Σένουρι από το 2011 ως το 2012.

Το Δεκέμβριο του 2012 εξελέγη πρόεδρος της χώρας και έγινε η πρώτη γυναίκα στο αξίωμα αυτό στην ιστορία της Νότιας Κορέας αλλά και η πρώτη γυναίκα αρχηγός κράτους της Βορειοανατολικής Ασίας. Είναι κόρη του δικτάτορα Παρκ Τζονγκ-χούι. Η Παρκ ορκίστηκε στις 25 Φεβρουαρίου 2013.

Το 2013 και το 2014 ονομάστηκε ως η 11η πιο ισχυρή γυναίκα και η γυναίκα με τη μεγαλύτερη επιρροή στην Ανατολική Ασία από το περιοδικό Φορμπς. Στη λίστα του περιοδικού ήταν 52η στα ισχυρότερα πρόσωπα στον κόσμο.

Τον Δεκέμβριο του 2016 με απόφαση της Εθνοσυνέλευσης καθαιρέθηκε και η καθαίρεση επικυρώθηκε από το Συνταγματικό Δικαστήριο. Η Παρκ έγινε έτσι η πρώτη πρόεδρος της Νότιας Κορέας που καθαιρέθηκε.
Πάο ντε Ασούκαρ

thumb|250px|Το τελεφερίκ
Το Πάο ντε Ασούκαρ (πορτογαλικά: "Pão de Açúcar", κυριολεκτικά, «κώνος ζάχαρης») είναι λόφος στο Ρίο ντε Τζανέιρο, στην είσοδο του κόλπου Γκουαναμπάρα, σε μια μικρή χερσόνησο. Έχει ύψος 396 μέτρα. Το όνομά του προέρχεται από την ομοιότητά του με τον κώνο ζάχαρης.
BBC iPlayer

Το BBC iPlayer είναι μία υπηρεσία διαδικτυακής τηλεόρασης και ραδιοφώνου, δημιουργημένη από το BBC. Η υπηρεσία μπορεί να χρησιμοποιηθεί από ηλεκτρονικούς υπολογιστές. Επιπλέον μπορεί να χρησιμοποιηθεί από κονσόλες παιχνιδιών, από καλωδιακή τηλεόραση, από smartphone και από tablet.

Στην αρχή η υπηρεσία ονομαζόταν Integrated Media Player (iMP), μετά Interactive Media Player και μετά MyBBCPlayer.

Στις 27 Δεκεμβρίου 2007 η υπηρεσία μετονομάστηκε σε "BBC iPlayer" και ξεκίνησε να λειτουργεί κανονικά και όχι σε δοκιμαστική (beta) μορφή, όπως ήταν πριν. Στις 25 Ιουλίου του 2008, το BBC άλλαξε τη μορφή της ιστοσελίδας. Τον Μάιο του 2010 η ιστοσελίδα άλλαξε και πάλι μορφή, ώστε να έχει ένα "κοινωνικό περιβάλλον".

200px|right|thumb|Το πρωτοσέλιδο της ιστοσελίδας

Τον Φεβρουάριο του 2010, η υπηρεσία ξεκίνησε να παρέχει και βίντεο από άλλους τηλεοπτικούς σταθμούς εκτός του BBC, όπως από το ITV, το ITV2, το ITV3, το ITV4, το Channel 4, το E4, το More4, το Film4, το Channel 5, το 5Star, το 5USA και το S4C.

Τον Απρίλιο του 2014, η υπηρεσία άλλαξε ξανά μορφή, ώστε να είναι πιο εύχρηστη στον χρήστη. Η προβολή τηλεοπτικών εκπομπών (μαγνητοσκοπημένων ή ζωντανών) από οποιονδήποτε κανάλι του BBC ή τρίτου φορέα, χωρίς άδεια θεωρείται ποινικό αδίκημα.

Το 2015 το BBC ανέφερε ότι προχώρησε εκ νέου στην αναπαραγωγή περιεχομένου εικόνας και ήχου μέσω του προτύπου HTML5 σε διάφορα προγράμματα περιήγησης ιστού, αποχωρώντας από την εφαρμογή του Adobe Flash.
Τάαβι Ρούιβας

Ο Τάαβι Ρούιβας ("Taavi Rõivas", γενν. 26 Σεπτεμβρίου 1979) είναι Εσθονός πολιτικός, ο οποίος διετέλεσε πρωθυπουργός της Εσθονίας από τις 26 Μαρτίου 2014 έως τις 23 Νοεμβρίου του 2016. Είναι επικεφαλής του Εσθονικού Μεταρρυθμιστικού Κόμματος από τις 6 Απριλίου 2014.

Προτού γίνει πρωθυπουργός, χρημάτισε υπουργός Κοινωνικών Θεμάτων, από το 2012 ως το 2014. Στις 14 Μαρτίου 2014 διορίστηκε από τον πρόεδρο Τόμας Χέντρικ Ίλβες στην πρωθυπουργία, για να διαδεχθεί τον Άντρους Άνσιπ. Ηγήθηκε των συνομιλιών ανάμεσα στο Μεταρρυθμιστικό Κόμμα και στο Σοσιαλδημοκρατικό Κόμμα, με σκοπό να σχηματιστεί νέα κυβέρνηση. Η συμφωνία για τη νέα κυβέρνηση υπογράφτηκε στις 20 Μαρτίου και ο διορισμός του Ρούιβας στην πρωθυπουργία εγκρίθηκε από το κοινοβούλιο (Riigikogu) στις 24 Μαρτίου. Μετά την έγκριση της σύνθεσης της κυβέρνησης από τον πρόεδρο Ίλβες στις 26 Μαρτίου, ο Ρούιβας έγινε ο νεότερος σε ηλικία αρχηγός κυβερνήσεως στην ΕΕ.
Νέα Ρωσία

Χάρτης με την περιοχή της Νέας Ρωσίας στην τσαρική [[Ρωσία]] (1897).

Η Νέα Ρωσία (ρωσικά: Новороссия, Νοβορόσσια) ήταν μια εδαφική υποδιαίρεση της Ρωσικής Αυτοκρατορίας στο νότιο τμήμα της, μεταξύ της Μαιώτιδας λίμνης και κατά μήκος της Μαύρης Θάλασσας. 

Η περιοχή απελευθερώθηκε από τη Ρωσική Αυτοκρατορία στα τέλη του 18ου αιώνα από τους Οθωμανούς και παρέμεινε υπό τον έλεγχό της μέχρι την Οκτωβριανή Επανάσταση του 1917. Στη σημερινή εποχή τα εδάφη αυτά περιλαμβάνουν: την περιοχή του Ντονέτσκ, τμήμα της περιοχής του Λουχάνσκ, την περιοχή του Ντνιπροπετρόφσκ, την περιοχή της Ζαπορίζια, την περιοχή του Μικολάιβ, την περιοχή της Χερσώνος, την περιοχή της Οδησσού στην Ουκρανία, το Κράι Κρασνοντάρ, το Κράι Σταυρούπολης, την Περιφέρεια Ροστόφ, την Κριμαία στη Ρωσία και το νότιο τμήμα της μολδαβικής δημοκρατίας της Υπερδνειστερίας.
Βοστάνι Σέρμπιγε

Το Βοστάνι Σέρμπιγε ("σερβικά : Востани Сербије", "Σήκω Σερβία") είναι γνωστό πατριωτικό τραγούδι της Σερβίας. Ήταν ο εθνικός ύμνος της Ηγεμονίας της Σερβίας και γράφτηκε από τον Ντοσιντέι Ομπράντοβιτς. Έχει τρεις μουσικές εκδόσεις γραμμένες από τους Βαρτκές Μπαρονίαν, Ζλάταν Βάουντα και τον Λιούμπα Μανασίεβι.
Μίκα Νιούτον

Η Οξάνα Στεφάνιβνα Γκριτσάϊ ("Окса́на Стефа́нівна Грица́й", 5 Μαρτίου 1986), πιο γνωστή ως Μίκα Νιούτον ("Міка Ньютон"), είναι Ουκρανή τραγουδίστρια και ηθοποιός. Γεννημένη και μεγαλωμένη στην Ουκρανία, η τραγουδίστρια ζει σήμερα στο Λος Άντζελες, Καλιφόρνια. Ερμηνεύει τραγούδια στα ρωσικά, ουκρανικά και αγγλικά.
Κώστας Παπαμαρκίδης

Ο Κώστας Παπαμαρκίδης (1926 - 2014) ήταν Κύπριος ηθοποιός του θεάτρου, της τηλεόραση και του κινηματογράφου.
Pinkerton

Το Pinkerton είναι το δεύτερο στούντιο άλμπουμ της αμερικάνικης μπάντας Weezer. Κυκλοφόρησε στις 24 Σεπτεμβρίου του 1996 από την DGC Records. Αφότου παράτησαν τα σχέδια τους για μια rock opera που είχαν ετοιμάσει ονόματι Songs from the Black Hole, οι Weezer ηχογράφησαν το Pinkerton ανάμεσα στις σπουδές του τραγουδιστή Rivers Cuomo στο Πανεπιστήμιο Χάρβαρντ, οπού έγραψε την πλειονότητα των τραγουδιών του άλμπουμ.

Για να αφομοιώσουν τον ήχο που είχαν στις συναυλίες τους οι Weezer έκαναν από μόνοι τους την παραγωγή του άλμπουμ. Έτσι δημιούργησαν ένα άλμπουμ, πιο σκοτεινό από το ντεμπούτο τους. Οι στίχοι του Cuomo εκφράζουν απογοήτευση με το ροκ τρόπο ζωής. Το άλμπουμ έχει πάρει το όνομά του από τον BF Pinkerton, χαρακτήρα στην όπερα του Τζιάκομο Πουτσίνι, "Madama Butterfly", τον οποίο ο Cuomo έχει χαρακτηρίσει ως ένα "μαλάκα Αμερικάνο ναύτη παρόμοιο με ένα περιοδεύων ροκ σταρ". Σαν την όπερα, το άλμπουμ περιέχει αναφορές στην Ιαπωνία και την ιαπωνική κουλτούρα.

Το Pinkerton έκανε ντεμπούτο στο # 19 του Billboard 200 και έκανε πολύ λιγότερες πωλήσεις από το Weezer. Στην αρχή οι κριτικές ήταν πολύ αρνητικές, αλλά απέκτησε φανατικούς θαυμαστές και λατρεύτηκε χρόνια μετά. Τώρα πια θεωρείται η κορυφαία δουλειά των Weezer από θαυμαστές και κριτικούς. Η "Deluxe Edition" που κυκλοφόρησε το 2010 έχει καταφέρει να πάρει το τέλειο σκορ (100/100) στο Metacritic. Οι κριτικές ήταν τόσο σκληρές που έκαναν τον Cuomo να νιώθει χάλια. Ο ίδιος δεν είχε αναγνωρίσει ότι το άλμπουμ ήταν καλό ως το 2008. Απ' το άλμπουμ βγήκαν 3 singles τα "El Scorcho", "The Good Life" και "Pink Triangle". Το Pinkerton ήταν το τελευταίο άλμπουμ των Weezer με τον μπασίστα Matt Sharp.
Μιχαήλο Ολκάν

Ο Μιχαήλο Ολκάν ("σερβικά : Михаило Олћан"), (18 του Σεπτέμβρη 1894 - 1961) ήταν Σέρβος στρατιωτικός και πολιτικός. Κατά τη διάρκεια του Β΄παγκοσμίου πολέμου υπηρέτησε ως Υπουργός εθνικής οικονομίας στην κυβέρνηση εθνικής σωτηρίας που λειτουργούσε στο έδαφος του Στρατιωτικού διοικητή στη Σερβία μεταξύ των ετών 1941 και 1944. Έφυγε από τη Γιουγκοσλαβία προς το τέλος του πολέμου και μετανάστευσε αυτοεξοριζόμενος στην Αυστραλία όπου και πέθανε το 1961.

Ο Ολκάν γεννήθηκε στις 18 Σεπτεμβρίου 1894 στην Κρεπάια της Αυστροουγγαρίας. Ήταν ανηψιός του Σέρβου εφευρέτη Μιχαήλο Πουπίν και τελείωσε το γυμνάσιο στο Νόβι Σαντ, όπου κι ασχολήθηκε με την πολιτική σε εθνικιστικά κινήματα των φοιτητών. Σπούδασε ιατρική στο πανεπιστήμιο της Πέστης. Εντάχτηκε στον Αυστροουγγρικό στρατό με το ξέσπασμα του Α΄ Παγκοσμίου πολέμου και στάλθηκε να πολεμήσει στο Ανατολικό μέτωπο όπου αυτομόλησε στους Ρώσους και συμμετείχε σε σερβικό εθελοντικό σώμα. Ο ίδιος διακρίθηκε και τιμήθηκε με τον Σταυρό του Αγίου Γεωργίου και το Τάγμα του Λευκού Αετού με σπαθιά. Αργότερα πολέμησε στο Μακεδονικό μέτωπο. Στα μεταπολεμικά χρόνια αγωνίστηκε σε αρκετές εθελοντικές οργανώσεις στη Βοϊβοντίνα και έζησε στην Πέτροβγκραντ (σύγχρονη Ζρενιάνιν). Εντάχθηκε στο Γιουγκοσλαβικό εθνικό κίνημα μετά τη δημιουργία του το 1935. Ο ηγέτης του κινήματος, Ντιμίτριε Λιότιτς θεωρούσε τον Ολκάν ως ένα από τους πιο έμπιστους υπασπιστές του.

Μετά την εισβολή του άξονα και κατοχή της Γιουγκοσλαβίαςο Ολκάν έγινε μέλος της κυβέρνησης μαριονέτα γνωστή ως "Κυβέρνηση Εθνικής Σωτηρίας". Στις 29 Αυγούστου 1941 διορίσθηκε σε υπουργική θέση, Υπουργός εθνικής οικονομίας.

Σε μια κυβερνητική συνεδρίαση στις 14 Σεπτεμβρίου του 1941 ο Ολκάν πρότεινε οι εθελοντές του Λιότιτς να οπλιστούν για να καταστείλουν μια εξέγερση των Γιουγκοσλάβων παρτιζάνων . Η κυβέρνηση μαριονέτα έδωσε αργότερα στον Ολκάν την άδεια να δημιουργήσει ένα γραφείο πρόσληψης για την εθελοντική διοίκηση της Σερβίας. Περισσότεροι από 600 εθελοντές κατατάχθηκαν μέσα στις επόμενες ημέρες. Την άνοιξη του 1942, σχολίασε σχετικά με το ολοκαύτωμα και δήλωσε ότι οι Εβραίοι είχαν "συνάντησε τη μοίρα που τους άξιζε». Εξήγησε ότι οι Σέρβοι θα πρέπει να είναι ευγνώμων για το ότι «η ισχυρή βαριοπούλα της Γερμανίας είχε κατέβει όχι πάνω στα κεφάλια του σερβικού λαού, αλλά πάνω στα κεφάλια των Εβραίων της Σερβίας" [8]

Ο Ολκάν απολύθηκε από υπουργικό συμβούλιο τον Οκτώβριο του 1942 και έγινε με την επιμονή της Γερμανίας de facto πολιτικός κομισάριος του σώματος εθελοντών της Σερβίας. Τον Οκτώβριο του 1943. εργάστηκε ως άμεσος εκπρόσωπος του Λιότιτς και απολάμβανε την πλήρη εμπιστοσύνη των Γερμανών. Στις αρχές του 1944 ο Ολκάν στάλθηκε στο Μαυροβούνιο μαζί με ένα απόσπασμα από το σώμα εθελοντών. Εγκατέλειψε τη Γιουγκοσλαβία στο τέλος του πολέμου και μετακόμισε στην Αυστραλία , όπου και έζησε μέχρι το θάνατό του στα τέλη του 1961.
Φιλιππίνο Λίππι

Ο Φιλιππίνο Λίππι ("Filippino Lippi", 1457 - 20 Απριλίου 1504) ήταν Ιταλός ζωγράφος που εργάσθηκε κατά την Αναγέννηση στη Φλωρεντία.
Ρικ Λι

Ο Ρικ Λι (αγγλ. "Rick Lee", 20 Οκτωβρίου 1945) είναι Άγγλος ντράμερ γνωστός ως μέλος του ροκ συγκροτήματος Ten Years After.
Welcome to Hell

Το Welcome to Hell είναι το πρώτο άλμπουμ του αγγλικού χέβι μέταλ συγκροτήματος Venom. Κυκλοφόρησε τον Δεκέμβριο του 1981 από την δισκογραφική εταιρία "Neat Records" και ηχογραφήθηκε στα "Impulse Studios" στο Νιούκασλ. Χαρακτηρίζεται ως ένας speed metal/heavy metal δίσκος με σατανική θεματολογία και ταχύτητες ακραίες για την εποχή εκείνη. Αποτελεί ορόσημο του είδους και αντικείμενο επιρροής για μελλοντικά συγκροτήματα των μουσικών ιδιωμάτων thrash metal, black metal και death metal.
Ομοσπονδία Καλαθοσφαίρισης Βοσνίας και Ερζεγοβίνης

Η Ομοσπονδία Καλαθοσφαίρισης Βοσνίας και Ερζεγοβίνης (βοσνιακά: "Košarkaški savez Bosne i Hercegovine", KSBIH) είναι το όργανο διοίκησης της καλαθοσφαίρισης στη Βοσνία και Ερζεγοβίνη. Εδρεύει στο Σαράγεβο και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά επαγγελματικά και ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βοσνίας και Ερζεγοβίνης.
Ιταλική Ομοσπονδία Καλαθοσφαίρισης

Η Ιταλική Ομοσπονδία Καλαθοσφαίρισης (ιταλικά: "Federazione Italiana Pallacanestro", F.I.P.) είναι το όργανο διοίκησης της καλαθοσφαίρισης στην Ιταλία. Εδρεύει στη Ρώμη και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ εποπτεύει το επαγγελματικό πρωτάθλημα και το κύπελλο ανδρών της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ιταλίας.
Κροατική Ομοσπονδία Καλαθοσφαίρισης

Η Κροατική Ομοσπονδία Καλαθοσφαίρισης (κροατικά: "Hrvatski košarkaški savez", HKS) είναι το όργανο διοίκησης της καλαθοσφαίρισης στην Κροατία. Εδρεύει στο Ζάγκρεμπ και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, εποπτεύει το επαγγελματικό πρωτάθλημα ανδρών, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Κροατίας.
A Saucerful of Secrets

To A Saucerful of Secrets είναι το δεύτερο στούντιο άλμπουμ του βρετανικού ροκ συγκροτήματος Pink Floyd, το οποίο κυκλοφόρησε στις 29 Ιουνίου 1968 στην Ευρώπη μέσω της "ΕΜΙ|Columbia" και στις 27 Ιουλίου της ίδιας χρονιάς στις Ηνωμένες Πολιτείες μέσω της "Tower".
Αυτός ήταν ο τελευταίος δίσκος των Pink Floyd, στον οποίο συμμετείχε ο κιθαρίστας και τραγουδιστής Σιντ Μπάρετ.
2-διάνυσμα

Στα μαθηματικά, δυοδιάνυσμα ή 2-διάνυσμα είναι μια ποσότητα στην εξωτερική άλγεβρα ή στην γεωμετρική άλγεβρα η οποία επεκτείνει την ιδέα των βαθμωτών και των διανυσμάτων. Αν ένα κλιμακωτό θεωρείται ως τάξη μηδενικής ποσότητας,και ένα διάνυσμα είναι τάξη πρώτης ποσότητας,τότε ένα 2-διάνυσμα μπορεί να θεωρηθεί σαν να είναι δεύτερης τάξης. Τα 2-διάνυσμα έχουν εφαρμογές σε πολλούς τομείς των μαθηματικών και της φυσικής. Συσχετίζονται με μιγαδικούς αριθμούς σε δυο διαστάσεις και ψευδοδιανύσματα και τετραδόνια σε τρεις διαστάσεις. Μπορούν να χρησιμοποιηθούν για να παράγουν περιστροφές σε κάθε διάσταση, και είναι ένα χρήσιμο εργαλείο για την ταξινόμηση κάθε περιστροφής. Χρησιμοποιούνται επίσης στη φυσική, δένοντας έναν αριθμό από διαφορετικές (άσχετες) ποσότητες.

Τα 2-διανύσματα δημιουργούνται από το εξωτερικό γινόμενο σε διανύσματα: δίνεται δύο διανύσματα α και β, το εξωτερικό τους προϊόν α ∧ β είναι μια bivector, όπως είναι το άθροισμα του κάθε 2-διανύσματα. Όχι όλα τα 2-διανύσματα μπορούν να παραχθούν ως μοναδικό εξωτερικό γινόμενο. Πιο συγκεκριμένα, μια bivector που μπορεί να εκφραστεί ως ένα εξωτερικό γινόμενο ονομάζεται απλή: σε τρεις διαστάσεις όλα τα 2-διανύσματα είναι απλά, αλλά σε περισσότερες διαστάσεις αυτό δεν συμβαίνει. Το εξωτερικό γινόμενο είναι αντισυμμετρικό , έτσι το α ∧ β μια είναι η άρνηση του 2-διάνυσμα α ∧ β, που παράγουν τον αντίθετο προσανατολισμό, καθώς και το α ∧ α είναι το μηδενικό 2-διάνυσμα.

Γεωμετρικά, ένα απλό 2-διάνυσμα μπορεί να ερμηνευθεί ως ένα προσανατολισμένο επίπεδο τμήμα, ως διανύσματα μπορούν να θεωρηθούν ως κατευθυνόμενο ευθύγραμμο τμήμα. Η 2-διάνυσμα α ∧ β έχει μέγεθος ίσο με το εμβαδόν του παραλληλόγραμμου με τα άκρα Α και Β, έχει τη στάση του επιπέδου που εκτείνεται από α και β, και έχει προσανατολισμό τέτοιο ώστε με τη περιστροφή να ευθυγραμμιστούν το α με το β.
Σαν Χουάν δε Λιμάυ

Το Σαν Χουάν δε Λιμάυ (ισπανικά: San Juan de Limay) είναι ένας από τους έξι δήμους του Διαμερίσματος Εστελί της Νικαράγουας. Πρωτεύουσα είναι το Σαν Χουάν δε Λιμάυ.
Γουιγουιλί

Το Γουιγουιλί (ισπανικά: Wiwilí) είναι ένας από τους οκτώ δήμους του Διαμερίσματος Χινοτέγα της Νικαράγουας. Πρωτεύουσα είναι το Γουιγουιλί.
Σάντα Μαρία δε Παντάσμα

Η Σάντα Μαρία δε Παντάσμα (ισπανικά: Santa María de Pantasma) είναι ένας από τους οκτώ δήμους του Διαμερίσματος Χινοτέγα της Νικαράγουας. Πρωτεύουσα είναι η Σάντα Μαρία δε Παντάσμα.
Γεώργιος Ζηκίδης

Ο Γεώργιος Ζηκίδης (1850-1920) ήταν Έλληνας φιλόλογος από την Ήπειρο.

Γεννήθηκε στη Βίτσα Ιωαννίνων, στα Ζαγοροχώρια, και σπούδασε στη Ζωσιμαία Σχολή, καθώς και στο Πανεπιστήμιο Αθηνών. Στη συνέχεια δίδαξε τα ελληνικά γράμματα ως ελληνοδιδάσκαλος στις τουρκοκρατούμενες Ήπειρο, Μακεδονία και Θράκη, ενώ παράλληλα συγκέντρωνε γλωσσικό και λαογραφικό υλικό με υπόδειξη του Φιλολογικού Συλλόγου Κωνσταντινουπόλεως.

Στη διάδοση των ελληνικών γραμμάτων συνετέλεσαν σημαντικά και τα πολυάριθμα έργα του, ανάμεσα στα οποία τα κυρίοτερα είναι τα παρακάτω:
Σαν Ραφαέλ δελ Νόρτε

Το Σαν Ραφαέλ δελ Νόρτε (ισπανικά: San Rafael del Norte) είναι ένας από τους οκτώ δήμους του Διαμερίσματος Χινοτέγα της Νικαράγουας. Πρωτεύουσα είναι το Σαν Ραφαέλ δελ Νόρτε.
Σαν Σεμπαστιάν δε Γιαλί

Το Σαν Σεμπαστιάν δε Γιαλί (ισπανικά: San Sebastián de Yalí) είναι ένας από τους οκτώ δήμους του Διαμερίσματος Χινοτέγα της Νικαράγουας. Πρωτεύουσα είναι το Σαν Σεμπαστιάν δε Γιαλί.
Σαν Χοσέ δε Μποκάυ

Το Σαν Χοσέ δε Μποκάυ (ισπανικά: San José de Bocay) είναι ένας από τους οκτώ δήμους του Διαμερίσματος Χινοτέγα της Νικαράγουας. Πρωτεύουσα είναι το Σαν Χοσέ δε Μποκάυ.
Ελ Χικαράλ

Το Ελ Χικαράλ (ισπανικά: El Jicaral) είναι ένας από τους δέκα δήμους του Διαμερίσματος Λεόν της Νικαράγουας. Πρωτεύουσα είναι το Ελ Χικαράλ.
Ελ Σάουσε

Το Ελ Σάουσε (ισπανικά: El Sauce) είναι ένας από τους δέκα δήμους του Διαμερίσματος Λεόν της Νικαράγουας. Πρωτεύουσα είναι το Ελ Σάουσε.
Κεσαλγουάκε

Το Κεσαλγουάκε (ισπανικά: Quezalguaque) είναι ένας από τους δέκα δήμους του Διαμερίσματος Λεόν της Νικαράγουας. Πρωτεύουσα είναι το Κεσαλγουάκε.
Λα Πας Σέντρο

Η Λα Πας Σέντρο (ισπανικά: La Paz Centro) είναι ένας από τους δέκα δήμους του Διαμερίσματος Λεόν της Νικαράγουας. Πρωτεύουσα είναι η Λα Πας Σέντρο.
Λαρρεϋνάγα

Η Λαρρεϋνάγα (ισπανικά: Larreynaga, προφορά: "lar.rei'naga") είναι ένας από τους δέκα δήμους του Διαμερίσματος Λεόν της Νικαράγουας. Πρωτεύουσα είναι το Μαλπαϊσίλλιο.
Ναγαρότε

Το Ναγαρότε (ισπανικά: "Nagarote") είναι ένας από τους δέκα δήμους του Διαμερίσματος Λεόν της Νικαράγουας. Πρωτεύουσα είναι το Ναγαρότε.
Σαν Χοσέ δε Ατσουάπα

To Σαν Χοσέ δε Ατσουάπα (ισπανικά: "San José de Achuapa") είναι ένας από τους δέκα δήμους του Διαμερίσματος Λεόν της Νικαράγουας. Πρωτεύουσα είναι το Σαν Χοσέ δε Ατσουάπα.
Τελίκα

To Τελίκα (ισπανικά: Telica) είναι ένας από τους δέκα δήμους του Διαμερίσματος Λεόν της Νικαράγουας. Πρωτεύουσα είναι το Σαν Χοσέ δε Ατσουάπα.